CELEX: 62016TN0301
Language: sl
Date: 2016-06-13 00:00:00
Title: Zadeva T-301/16: Tožba, vložena 13. junija 2016 – Jindal Saw in Jindal Saw Italia/Komisija

29.8.2016   
            
            
               SL
            
            
               Uradni list Evropske unije
            
            
               C 314/25
            
         Tožba, vložena 13. junija 2016 – Jindal Saw in Jindal Saw Italia/Komisija
   (Zadeva T-301/16)
   (2016/C 314/35)
   Jezik postopka: angleščina
   
      Stranke
   
   
      Tožeči stranki: Jindal Saw Ltd (New Delhi, Indija) in Jindal Saw Italia SpA (Trst, Italija) (zastopnika: R. Antonini in E. Monard, odvetnika)
   
      Tožena stranka: Evropska komisija
   
      Predloga
   
   Tožeči stranki Splošnemu sodišču predlagata, naj:
   
               —
            
            
               Izvedbeno uredbo Komisije (EU) 2016/388 z dne 17. marca 2016 o uvedbi dokončne protidampinške dajatve na uvoz cevi iz nodularnega litega železa (imenovanega tudi sferoidno grafitno lito železo) s poreklom iz Indije razglasi za nično v delu, v katerem se nanaša na tožeči stranki; in
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata tri razloge.
   
               1.
            
            
               Prvi tožbeni razlog: Komisija naj bi z določitvijo izvoznih cen kršila člene 2(8) in (9), 3(2), (3) in (6), ter 9(4) Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti.
            
         
               2.
            
            
               Drugi tožbeni razlog: Komisija naj bi z ugotovitvami glede učinkov na cene, obstoja škode in vzročne zveze kršila člene 3(2), (3), (5), (6), (7) in (8), 4(1), 5(4) in 9(4) Uredbe Sveta (ES) št. 1225/2009.
            
         
               3.
            
            
               Tretji tožbeni razlog: Z nerazkritjem bistvenih dejstev in preudarkov in z nedodelitvijo dovolj časa za predložitev stališč naj bi bil kršen člen 20(4) in (5) Uredbe Sveta št. 1225/2009.